
NOTA DE PRENSA (12 -5 – 09)

O cineasta Martín Cuenca protagonista do “Coloquio na leira” do VI Festival de Cans

O director de “La flaqueza del Bolchevique”, “Malas Temporadas”, ou do recente documental sobre 

a figura de  Carrillo, estará presentado por Antonio Durán “Morris”

Un ano máis, o Festival de Cans inclúe na súa programación o “Coloquio na leira” que nesta edición terá como protagonista a Manuel Martín Cuenca, director de filmes como “La flaqueza del bolchevique” , “Malas Temporadas” ou o documental “Carrillo, último testigo” que ven de ser presentado no Festival de Málaga, e que está sendo proxectado nos cines. Martín Cuenca estará acompañado de Antonio Durán “Morris” actor co que traballou varias veces e xuntos abrirán o coloquio sobre se “¿de verdade se pode dirixir ós actores?” . Martín Cuenca é un cineasta cunha ollada diferente e está considerado un especialista na dirección de actores. As súas ordes traballaron en diversas películas actores da talla de Luis Tosar, Javier Cámara, María Valverde ou Leonor Watling.

Os coloquios na leira son unha das actividades mais seguidas polo público do Festival de Cans, e teñen lugar no medio dunha leira, onde estudiantes, actores, xornalistas, productores ou realizadores debaten sobre o cine arredor dos plantexamentos feitos polo director convidado.

Martín Cuenca ven continuar unha sección na que en anos anteriores estiveron o actor e director Tristán Ulloa, ou o director vasco Juanma Bajo Ulloa, o pasado ano. A pesar da chuvia, o coloquio de Bajo Ulloa na última edición trasladouse ó local parroquial, que estivo atiborrado de público, e arredor de 200 persoas seguiron un interesante coloquio, escoitando as opinións críticas do director de “Airbag”.

Durante a mesma xornada, o sábado 23 de maio ás 11.00h, un pouco antes do coloquio, proxectaranse no Jalpón Friki algúns traballos do director como a curtametraxe “Nadie (Un cuento de invierno)”, que recibiu numerosos galardóns en festivais de curtametraxes e o proxecto documental inacabado “Evo, el hambre no puede esperar”, sobre a traxectoria política de Evo Morales e o seu camiño cara a presidencia de Bolivia. Martín Cuenca gravou durante varios meses a Evo Morales, antes de ser proclamado presidente de Bolivia. É unha peza inédita que o director ten a deferencia de mostrar ó público do Festival de Cans.

VENTA DE ENTRADAS

Tamén hai que lembrar, que este mércores, día 13, a partir das 12 do mediodía póñense á venda en Internet 150 packs de entrada mais camiseta do Festival  de cans, ó prezo de 14 Euros. As entradas pódense adquirir na web do festival www.festivaldecans.com . As 450 entradas restantes venderase no local parroquial de Cans o vindeiro venres, día 15, a partir das 21,00 horas, según rigorosa orde de chegada. En ámbolos dous casos, só se venderán un máximo de 2 tickets por persoa.

Ficha de Manuel Martín Cuenca …

Nace o 30 de novembro de 1964 en Almería. Licenciado en Ciencias da Información e diplomado en Filoloxía Hispánica.

BIOFILMOGRAFÍA

· Carrillo (2008) (dirección) (documental)

· El Tesoro (2007) (dirección)

· Adiós (cortometraje) (2005) (produción) 

· Malas temporadas (2005) (guión e dirección), con Javier Cámara, Leonor Watling e Nathalie Poza. 

· 11M: Todos íbamos en ese tren (2004) (guión e dirección do segmento Españoles por vía de sangre) (documental) 

· La flaqueza del bolchevique (2003). 

· El juego de Cuba (2001) (guión e dirección)(documental) 

· Puntos cardinales (2001) (guión e dirección) 

· Nadie (Un cuento de invierno) (2000) (guión) 

· Hombres sin mujeres (1998) (dirección) 

· El día blanco (1990) (dirección) 

Comenzou a súa carreira cinematográfica como axudante de dirección no filme El mejor de los tiempos (1989), de Felipe Vega. Tamén traballou neste posto cos directores José Luis Borau, Icíar Bollaín e José Luis Cuerda. Levou a cabo a labor de director de casting nos filmes Flores de otro mundo (1999), de Bollaín; e Plenilunio (2000), de Imanol Uribe. Tamén realizou os making off de Los lobos de Washington (1999), de Mariano Barroso; e Atilano presidente (1998), de Luis Guridi e Santiago Aguilar.

Martín Cuenca impartiu clases na Escola Nacional de Cine de San Antonio de Baños (Cuba), onde foi coordinador da cátedra de Dirección. Tamén traballou como docente na Unión de Actores de Madrid e na Universidade Carlos III de Madrid..

En 1991 dirixiu a súa primeira curtametraxe: El día blanco (1991), á que seguirán Hombres sin mujeres (1998) e Nadie (2000).

O traballo co que o director andaluz dase a coñecer é La flaqueza del bolchevique e (2003), un drama protagonizado por Luis Tosar e María Valverde. Basada na novela homónima de Lorenzo Silva, a longametraxe foi presentada e  preestrenada en Almería.

Malas temporadas (2005), presentada no Festival de Cine de San Sebastián, é unha historia urbana con tres protagonistas desorientados dentro dunhas vidas nas que predomina o autoengaño e que acaban entrelazándose. No filme, no que traballan Javier Cámara e Leonor Watling, foi premiado co Premio Sebastián no Festival Internacional de Cine de San Sebastián.

El juego de Cuba (2001) é un documental sobre a historia do béisbol que narra os  feitos  acontecidos en Cuba dende a Revolución castrista. Producido por Eduardo Campoy, o filme foi premiado na categoría de Mellor Documental no Festival de Cine Español de Málaga.

“Últimnos testigos: Fraga Iribarne – Carrillo, comunista” o filme documental formado por dous documentos inigualables da historia de España dirixidos por Manuel Martín Cuenca (Carrillo) e José Luís López Linares (Fraga) ven de ser estreado no pasado Festival de Málaga.

Para máis información contactade con Tamara Blanco no 692164469
